KOMISSION ASETUS (ETY) N:o 3769/92,

annettu 21 päivänä joulukuuta 1992,

toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun neuvoston asetuksen (ETY) N:o 3677/90 soveltamisesta ja muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen 13 päivänä joulukuuta 1990 annetun neuvoston asetuksen (ETY) N:o 3677/90 (1), sellaisena kuin se on muutettuna asetuksella (ETY) N:o 900/92 (2), ja erityisesti sen 10 artiklan 3 kohdan,

sekä katsoo, että

on tarpeen säätää asetuksen (ETY) N:o 3677/90, jäljempänä `perusasetus`, soveltamissäännöksistä,

perusasetuksen liitteessä olevassa 3 luokassa esitettyjen luokiteltujen aineiden kynnysmäärät sekä kyseisen kaltaisia aineita sisältävien seosten erittely on määritettävä perusasetuksen 2 a artiklan 2 kohdan toisen alakohdan mukaisesti,

on tarpeen tunnistaa perusasetuksen 5 artiklan 2 kohdassa tarkoitetut maat ja aineet, erityisesti yhteisen lähestymistavan perusteella kunkin asianomaisen maan kanssa,

kun määrämaan kanssa ei ole perusasetuksen 5 a artiklan 2 kohdassa tarkoitettua muodollista sopimusta, olisi tunnistettava 3 luokassa esitettyjen luokiteltujen aineiden vientiedellytykset, erityisesti yhteisen lähestymistavan perusteella kunkin asianomaisen maan kanssa,

arkaluonteisten määräpaikkojen tunnistamisen on tapahduttava sillä perusteella, että maata koskee joko huumausaineiden ja psykotrooppisten aineiden laiton valmistus tai muut huomioon otettavat tekijät, kuten sellaisen maan maantieteellinen läheisyys, jossa kyseisen kaltaisia huumausaineita tai aineita tuotetaan,

komissio omaksuu tällaisen lähestymistavan tiettyjen maiden kanssa; tämän asetuksen liitteiden II ja III luetteloja on tästä syystä täydennettävä sitä mukaa kuin kyseiset yhteydet johtavat todellisiin tuloksiin,

on tarpeen laatia yleisten maastavientilupien mallilomake sekä sen käyttöä koskevat yksityiskohtaiset säännöt, ja on lisäksi tarpeen laatia samanlaiset säännöt 2 ja 3 luokan aineiden tiettyä vientiä varten säädetyn yleisten maastavientilupien järjestelmän soveltamiseksi,

yhteisö velvoitetaan soveltamaan Yhdistyneiden Kansakuntien huumausainetoimikunnan huhtikuussa 1992 tekemää päätöstä sisällyttää safroli, piperonaali ja isosafroli Yhdistyneiden Kansakuntien vuonna 1988 huumausaineiden ja psykotrooppisten aineiden laitonta kauppaa vastaan tehdyn yleissopimuksen liitteen taulukkoon I siirtämällä mainitut aineet perusasetuksen liitteessä olevasta 2 luokasta 1 luokkaan ja selvyyden vuoksi perusasetuksen liite on korvattava; päätös perustui siihen, että mainittujen aineiden ominaisuudet ovat hyvin samanlaiset kuin taulukossa I jo olevien aineiden kuten myös kemikaalityöryhmän (CATF) loppukertomuksen 1 luokan aineiden ominaisuudet; huumausainetoimikunnassa edustettuina olevat CATF:n jäsenet ovat täysin yhtyneet päätökseen, jota pidetään poikkeuksellisena toimenpiteenä kansainvälisessä kaupassa ja joka ei muodosta ennakkotapausta CATF:n kertomuksessa määrättyä luokittelua koskevien mahdollisten muiden poikkeamien osalta, ja

tässä asetuksessa säädetyt toimenpiteet ovat huumausaineiden valmistuksessa käytettävien aineiden kansainvälistä kauppaa käsittelevän komitean lausunnon mukaiset,

ON ANTANUT TÄMÄN ASETUKSEN:

1 artikla

Vapautukset 3 luokassa esitettyjä aineita koskevasta ilmoitusvelvollisuudesta

1. Perusasetuksen liitteessä olevassa 3 luokassa esitettyjen aineiden vientiä harjoittavat toimijat vapautetaan perusasetuksen 2 a artiklan 2 kohdassa säädetystä ilmoitusvelvollisuudesta, jos edellisen kalenterivuoden (1 päivästä tammikuuta 31 päivään joulukuuta) aikana suoritetun viennin kokonaismäärä ei ole tämän asetuksen liitteessä I määriteltyjä määriä suurempi. Ilmoitusvelvollisuutta on kuitenkin noudatettava viipymättä heti määrien ylityttyä kuluvan kalenterivuoden aikana.

2. Perusasetuksen 1 artiklan 2 kohdan a alakohdan ensimmäisessä virkkeessä tarkoitettujen ja 3 luokassa esitettyjä aineita sisältävien seosten osalta toimijat vapautetaan tämän artiklan 1 kohdassa tarkoitetusta ilmoitusvelvollisuudesta, jos seoksen sisältämien luetteloitujen aineiden määrä ei edellisen kalenterivuoden aikana ole mainitussa 1 kohdassa tarkoitettuja määriä suurempi. Ilmoitusvelvollisuutta on kuitenkin noudatettava viipymättä heti määrien ylityttyä kuluvan kalenterivuoden aikana.

3. Rekisterin laatimiseksi niiden toimijoiden, joiden 3 luokan aineita koskeva vienti on vuoden 1992 aikana ollut liitteessä I määriteltyjä määriä suurempi ja jotka aikovat jatkaa kyseisten aineiden vientiä, on ilmoitettava tästä toimivaltaisille viranomaisille ja ilmoitettava 31 päivään tammikuuta 1993 mennessä perusasetuksen 2 a artiklan 2 kohdassa tarkoitetut tiedot.

2 artikla

Liitteessä olevassa 2 luokassa esitettyjen aineiden vientiä koskevat erityisvelvoitteet

Perusasetuksen 5 artiklan 2 kohdan mukaisesti 2 luokassa esitettyjen ja tämän asetuksen liitteessä II lueteltujen luokiteltujen aineiden vientiä koskevat perusasetuksen 4 artiklan säännökset soveltuvin osin aina, kun ne on tarkoitettu kyseisessä liitteessä esiintyvään maahan sijoittautuneelle toimijalle.

3 artikla

Liitteessä olevassa 3 luokassa esitettyjen aineiden vientiä koskevat erityisvelvoitteet

Perusasetuksen 4 artiklan säännöksiä sovelletaan 3 luokassa esitettyjen luokiteltujen aineiden vientiin aina, kun ne on tarkoitettu tämän asetuksen liitteessä III esiintyvään maahan kyseisen aineen osalta sijoittautuneelle toimijalle, perusasetuksen 5 a artiklan 2 kohdan mukaisesti, eikä yleistä maastavientilupaa voida myöntää mainitun artiklan 3 kohdan nojalla, sanotun kuitenkaan rajoittamatta asianomaisten maiden kanssa tehtävien sopimusten perusteella tarkemmin määritettäviä velvoitteita.

4 artikla

Vientiluvan malli

1. Perusasetuksen 4 artiklassa tarkoitettu vientilupa on laadittava lomakkeelle, jonka malli on tämän asetuksen liitteessä IV. Sitä käytetään mainitussa liitteessä tätä varten vahvistettujen määräysten mukaisesti. Kyseinen lomake painetaan yhdellä tai useammalla yhteisön virallisella kielellä. Vientiluvat on laadittava yhdellä kyseisistä kielistä viejävaltion kansallisten säännösten mukaisesti; jos luvat laaditaan käsin, ne on täytettävä musteella painokirjaimin.

2. Vientilupalomakkeiden on oltava A4-kokoa. Siinä on oltava painettu aaltokuviotausta, joka tekee kaikki mekaanisin tai kemiallisin keinoin tehdyt väärennökset silmin havaittaviksi.

3. Jäsenvaltiot voivat pidättää itselleen vientilupalomakkeiden paino-oikeuden tai painattaa ne hyväksymillään kirjapainoilla. Viimeksi mainitussa tapauksessa on jokaisessa vientilupalomakkeessa oltava viittaus kyseiseen hyväksyntään. Lisäksi vientilupalomakkeessa on oltava kirjapainon nimi ja osoite tai merkki, josta kirjapaino voidaan tunnistaa. Siinä on vielä oltava painettu tai muulla tavoin tehty sarjanumero, josta se voidaan tunnistaa.

4. Lupalomake on laadittava kolmena kappaleena, jotka on numeroitu yhdestä kolmeen: luvan myöntänyt viranomainen säilyttää lomakkeen numero 1, lomake numero 2 liitetään tavaroiden mukaan esitettäväksi sillä tullitoimipaikalla, jossa vientitullausilmoitus tehdään, ja myöhemmin sillä tullitoimipaikalla, joka on luokiteltujen aineiden poistumispaikka yhteisön tullialueelta, ja numero 3 jää luvan saaneen toimijan haltuun. Lisäkappaleita voidaan toimittaa tarpeen mukaan.

5 artikla

Yleiset maastavientiluvat

1. Perusasetuksen 5 artiklan 3 kohdan ja 5 a artiklan 3 kohdan mukaisen yleisen maastavientiluvan hakijan on toimitettava toimivaltaisille viranomaisille erityisesti seuraavat tiedot:

a) yksityiskohtaiset tiedot pätevyydestään ja ammatillisesta kokemuksestaan tässä asetuksessa tarkoitetulla alalla ja oikeushenkilön osalta johtajan tai tämän asetuksen säännösten noudattamisesta asianomaisten luokiteltujen aineiden viennin osalta vastaavan henkilön nimi, asiaan liittyvä pätevyys ja ammatillinen kokemus;

b) yhteenvetona esitetyt yksityiskohtaiset tiedot asianomaisten luokiteltujen aineiden viennistä, jonka hän on suorittanut hakemusta edeltäneen kahdentoista kuukauden aikana, eritellen jokaisen aineen osalta liiketoimien lukumäärät ja jokaiseen sellaiseen maahan, johon tarvitaan maastavientilupa, viedyt määrät;

c) yksityiskohtaiset tiedot varotoimista, joita on noudatettu luokiteltujen aineiden kulkeutumisen estämiseksi huumausaineiden ja psykotrooppisten aineiden laittomaan valmistukseen, ja erityisesti perusasetuksen 3 artiklan nojalla toteutetut toimenpiteet.

2. Tässä sanotun rajoittamatta teknisten rangaistustoimenpiteiden soveltamista, edellä 1 kohdassa tarkoitetun luvan voimassaolo on keskeytettävä tai se on peruutettava perusasetuksen 5 artiklan 3 kohdan ja 5 a artiklan 3 kohdan mukaisesti tai se on evättävä erityisesti, jos:

a) on aihetta epäillä, että 1 kohdassa vahvistettujen velvoitteiden mukaisesti toimitetut tiedot ovat virheellisiä;

b) on aihetta epäillä, että luokiteltujen aineiden kulkeutumisen estämiseksi noudatetut varotoimet eivät ole riittäviä, tai arvella, ettei toimija tai oikeushenkilön osalta lainmukaisesti vastuussa oleva henkilö anna riittäviä takeita mahdollisen kulkeutumisen varalta.

3. Edellä 1 kohdassa tarkoitetun luvan estämättä toimivaltaiset viranomaiset voivat perusasetuksen 6 artiklan 2 kohdan nojalla kieltää kyseisen luvan nojalla toteutetut yksittäiset vientitoimet.

4. Tässä sanotun rajoittamatta perusasetuksen 2 artiklassa säädettyjen velvoitteiden soveltamista, on 1 kohdassa tarkoitetun luvan haltijan noudatettava seuraavia velvoitteita:

a) merkittävä vientitullausilmoituksiin kyseisen luvan numero;

b) kirjattava vientitoimi perusasetuksen 2 artiklan 3 alakohdassa tarkoitettuun kirjanpitoon viimeistään silloin, kun tavaralähetys poistuu toimittajan tiloista vientiä varten;

c) jos vientiluvan myöntämiseksi vaaditaan määrämaan ennakolta myöntämä tuontilupa, on edellä mainitun kirjausmerkinnän sisällettävä määrämaan myöntämän tuontiluvan numero (jos sellainen on) sekä myöntämispaikka ja -päivä; säilytettävä kyseisen luvan yhtä jäljennöstä perusasetuksen 2 artiklan 4 alakohdan mukaisesti;

d) varmistettava, että tavaralähetyksen mukana on koko kuljetuksen ajan jäljennös 1 kohdassa tarkoitetusta luvasta, joka esitetään tullitoimipaikassa yhteisön tullialueelta poistuttaessa ja jonka kyseinen tullitoimipaikka säilyttää vähintään kolmen vuoden ajan sen kalenterivuoden lopusta, jona vientitoimi tapahtui;

e) toimitettava jokaisen vuosineljänneksen loppuun mennessä yhteenvetona luvan nojalla suoritettua vientiä koskevat tiedot. Yhteenvedossa, jonka yksityiskohtaisen sisällön määrittävät asianomaisen jäsenvaltion toimivaltaiset viranomaiset, on oltava ainakin tiedot vientitoimien lukumäärästä, aineista, määristä ja asianomaisista määrämaista. Jos näitä tietoja ei toimiteta, luvan voimassaolo voidaan keskeyttää tai se voidaan peruuttaa;

f) ilmoitettava myöntävälle viranomaiselle kaikista 1 kohdan nojalla toimitettujen tietojen muutoksista tai kaikista kyseisen viranomaisen tätä tarkoitusta varten erittelemistä tiedoista.

5. Edellä 1 kohdassa tarkoitettu yleisen maastavientiluvan lomake on laadittava liitteessä V ilmoitettujen ohjeiden mukaisesti.

6 artikla

Luokitellut aineet

Korvataan perusasetuksen liite seuraavasti:

"LIITE

>TAULUKON PAIKKA>

7 artikla

Tämä asetus tulee voimaan 1 päivänä tammikuuta 1993.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 21 päivänä joulukuuta 1992.

Komission puolesta

Christiane SCRIVENER

Komission jäsen

(1) EYVL N:o L 357, 20.12.1990, s. 1

(2) EYVL N:o L 96, 10.4.1992, s. 1

LIITE I

>TAULUKON PAIKKA>

LIITE II

>TAULUKON PAIKKA>

LIITE III

>TAULUKON PAIKKA>

LIITE IV

VIENTITOIMITUSKOHTAINEN LUPA ASETUKSEN (ETY) N:o 3677/90 LIITTEESSÄ ESITETTYJEN AINEIDEN VIENTIIN

>VIITTAUS FILMIIN>

>VIITTAUS FILMIIN>

>VIITTAUS FILMIIN>

HUOMAUTUKSIA

1. Hakijan on täytettävä 1, 3, 4 ja 6-18 kohta hakuhetkellä: 9-12 ja 17 kohdassa ilmoitettavat tiedot voidaan kuitenkin toimittaa myöhemmin, jos ne eivät ole saatavilla hakuhetkellä. Tällöin 17 kohdassa ilmoitettava tieto on toimitettava viimeistään vientitullausilmoitusta jätettäessä ja 9-12 kohdassa ilmoitettavat tiedot on toimitettava viimeistään yhteisön alueelta poistumispaikan tulliviranomaisille tai muulle toimivaltaiselle viranomaiselle ennen tavaralähetyksen lähtöä.

2. Lomakkeen 1, 4, 6 ja 8 kohta: ilmoitettava täydellinen nimi ja osoite sekä toiminimi.

3. Lomakkeen 6 kohta: ilmoitettava kaikkien muiden vientitoimen kanssa tekemisissä olevien toimijoiden, kuten liikenteenharjoittajan tai tullivirkailijan, täydellinen nimi ja osoite.

4. Lomakkeen 8 kohta: ilmoitettava sen henkilön tai yrityksen täydellinen nimi ja osoite, jolle tavaralähetys on toimitettava määrämaassa (ei välttämättä lopullinen käyttäjä).

5. Lomakkeen 9 ja 10 kohta: ilmoitettava lentokentän, sataman tai rajanylityspaikan nimi.

6. Lomakkeen 11 kohta: eriteltävä kaikki kuljetusvälineet (esimerkiksi kuorma-auto, laiva, lentokone, juna).

7. Lomakkeen 12 kohta: ilmoitettava aiottu reitti mahdollisimman yksityiskohtaisesti.

8. Lomakkeen 13 ja 14 kohta: ilmoitettava aineiden nimi ja CN-koodi sellaisina kuin ne ovat määriteltyinä perusasetuksen liitteessä.

9. Lomakkeen 13 a ja 13 b kohta: eriteltävä selvästi paketit ja aineet (esimerkiksi kaksi 5 litran kanisteria). Seoksen osalta ilmoitettava kauppanimi ja asianomaiset määrälliset tiedot.

10. Lomakkeen 18 kohta: merkittävä isoin painokirjaimin hakijan nimi ja tarvittaessa tämän asianmukaisesti valtuutetun edustajan nimi, joka allekirjoittaa hakemuksen.

Hakijan tai tämän edustajan allekirjoituksesta on käytävä ilmi, että asianomainen henkilö ilmoittaa kaikkien hakemuksen tietojen olevan oikeat ja täydelliset. Tässä sanotun rajoittamatta rangaistussäännösten mahdollista soveltamista, tämä ilmoitus vastaa jäsenvaltioissa voimassa olevien määräysten mukaista sitoumusta seuraavien seikkojen osalta:

- ilmoituksessa esiintyvien tietojen paikkansapitävyys,

- kaikkien liitteenä olevien asiakirjojen aitous

ja

- kaikkien asetuksen (ETY) N:o 3677/90, sellaisena kuin se on muutettuna, liitteessä lueteltujen luokiteltujen aineiden vientiin liittyvien velvoitteiden noudattaminen.

Kun lupa myönnetään tietokoneistetun menettelyn välityksellä, annetusta lupa-asiakirjasta voi puuttua allekirjoitus 18 kohdasta, jos itse hakemuksessa on mainittu allekirjoitus.

LIITE V

Asetuksen (ETY) N:o 3677/90 liitteessä olevassa 2 ja 3 luokassa esitettyjen aineiden vientiin myönnettävään yleiseen maastavientilupaan liittyviä huomautuksia

1. Yleisen maastavientiluvan malli on sama kuin liitteessä IV esitetty.

2. Siinä on oltava kulmasta kulmaan koko asiakirjan poikki maininta:

Licencia genérica individual

Åben individuel eksporttilladelse

Offene Einzelgenehmigung

ÁíïéêôÞ êáôÜ ðåñßðôùóç Üäåéá åîáãùãÞò

Open individual export authorization

Autorisation générale individuelle

Autorizzazione singola aperta all'esportazione

Individuele opene vergunning

Autorização geral individual.

3. Ainoastaan 1, 2, 5, 13 ja 19 kohta on täytettävä. Kuitenkin 13 kohdassa on oltava luettelo aineista, joille lupaa haetaan sekä vastaavista määrämaista.